Ses vas oor onwettige aborsiekliniekArgieffoto Kapt. Augustinah Selepe, woordvoerder van die polisie, het gesê daar was ŉ klopjag by die kliniek en dat een van die verdagtes op heterdaad betrap is waar hy ŉ onwettige aborsie uitgevoer het. Die polisie het op die perseel in die Lister-gebou in Jeppestraat toegeslaan na ŉ ondersoek van vyf maande. Die ses verdagtes, insluitend drie buitelanders, is tussen 40 en 50 jaar oud en sal binnekort in die Johannesburgse landdroshof verskyn. Die verdagtes sal tereg staan op aanklagte wat verband hou met aborsiewetgewing. Hulle het onder meer medikasie verkoop sonder die nodige dokumentasie.